《和万元亨舍人送芡实》
宋代·虞俦

吴兴鱼稻乡，来视刺史印。
适丁饥馑后，仓廪无馀蕴。
当馈下不饥，宁望馔中雋。
年来稻如云，便觉摇其吻。
丰年百物熟，天意毋宁靳。
郡候有佳惠，芡实粲光润。
东山愿不违，南荡居其近。
此物旧知名，采撷手自引。
剖蚌讶珠还，泣蛟疑泪迸。
软温新剥肉，饤饾初尝醖。
遗我水之滨，此意君其问。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。